**Krvavec – Vrh Korena 1999m**

**Sobota, 21. september 2024**

Vrh Korena se nahaja na nadmorski višini 1999 m v osrčju Kamniško-Savinjskih Alp. Je umeščen med Zvohom in Kalškim grebenom v bližini Krvavških smučišč. Z vrha je lep pogled proti najvišjim vrhovom Kamniško-Savinjskih Alp ter širše. Na vrhu, ki mu le en meter manjka do 2000m je vpisna skrinjica z žigom. Našo dejavnost podpira Mestna Občina Novo mesto.

|  |  |
| --- | --- |
| **ODHOD:** | Z zbirnega mesta pri OŠ Bršljin ob 7. uri, od koder se bomo z avtobusom odpeljali v smeri Ljubljane, Kranja in nato v smeri smučišča Krvavec do izhodišča na planini Jezerca.  |
| **TURA:**  | S parkirišča planine Jezerca (1410 m) se bomo usmerili na markirano pešpot v smeri Kriške planine. Že v prvem delu se nam odpre lep pogled proti Kranju, Škofjeloškemu hribovju in Storžiču. Kmalu pridemo na spodnji del Kriške planine, od koder nadaljujemo v smeri planine Koren. Razgibana pot nas vodi deloma po cesti, gozdu in med travniki in grmičevjem. V kratkem dosežemo planino Koren preko katere se usmerimo na Vrh Korena (1999 m). Po osvojenem vrhu sledi zaslužen počitek z malico ter obvezno slikanje. Nakar bomo pot nadaljevali proti Škrbini (1871 m), planini Dolga njiva, Domu na Krvavcu in tako nas bo krožna pot pripelje do našega izhodišča. Skupaj nas čaka cca 5 - 6 ur razgibane hoje z lepimi razgledi na okoliške vrhove in planine.  |
| **VGN:** | Trudimo se, da v naravi ne delamo škode (trganje rož, lomljenje vej…) in ne povzročamo hrupa. Odpadke odnesimo s sabo v dolino. |
| **POVRATEK:** | V Novo mesto se bomo vrnili v poznih popoldanskih urah. |
| **OPREMA:** | Potrebovali boste visoke pohodne čevlje in pohodniške palice. Ne pozabite na vremenu primerno opremo (zaščito proti soncu, sončna očala in rezervno perilo).  |
| **HRANA:** | Hrano, prigrizke in pijačo imejte s sabo. Pijačo in hrano bo moč dobiti šele ob koncu ture pri Domu na Krvavcu zato imejte s sabo predvsem dovolj tekočine. |
| **CENA:**  | Strošek prevoza: otroci člani 10€, otroci nečlani 15€, odrasli 20€, (nečlani) 25€ . Članske izkaznice ter planinske knjižice imejte s sabo. Imeli boste možnost včlanitve. Članarina za otroke znaša 9€. Ob včlanitvi dobite tudi planinski dnevnik in ste član v letu 2024 in tudi v letu 2025. Obrazec je na spletu Pohodniškega društva.  |
| **PRIJAVE:** | Prijave in informacije za člane do zasedenosti mest oziroma najkasneje do srede, 18. september 2024, - Majda: majda@tomas.si ali: 041 577 822 - za mladinski odsek - Božo: bozo.mlakar@gmail.com ali: 041 913 336.  |
| **VODENJE:** | Za vodenje bomo poskrbeli vodniki PZS v Pohodniškem društvu Novo mesto, vodja bova Majda Markovič in Božo Mlakar. |

Za Pohodniško društvo Novo mesto pripravil Božo Mlakar.

POJDIMO SKUPAJ VARNO V GORE.